甲子岁十月二十四日夜半梦遇故人於山水间饮酒赋诗既觉仅能记一二乃追补之拂衣金马门,税驾石帆村。
唤起华山梦,招回湘水魂。
心亲频握手,目击欲忘言。
最喜藤阴下,翛然共一樽。小山绿曲涧,路断得藤阴。
忽遇平生友,重论一片心。
兴阑棋局散,意豁酒杯深。
鸡唱俄惊觉,凄然泪满襟。甲子岁元日饮罢屠苏酒,真为八十翁。
本忧绿直死,却喜坐诗穷。
米贱知无盗,云霒又主丰。
一箪那复虑,嬉笑伴儿童。假寐见海山异甚作小诗记之海如黛色深,浪作雪点溅;
数峰黄金山,巉绝出水面。
此非想与因,了了目中见。
何时真往游?浮世付掣电。假日书事万里西来为一饥,坐曹日日汗沾衣。
但嫌忧畏妨人乐,不恨疏慵与世违。
雕槛迎阳花并发,画梁避雨燕双归。
放怀始得闲中趣,下马何人又叩扉。假山拟宛陵先生体叠石作小山,埋瓮成小潭,
旁为负薪径,中开钓鱼庵。
谷声应钟鼓,波影倒松楠。
借问此何许,恐是庐山南。假山小池鑿池容斛水,壘石效遥岑。
鸟喜如相命,鱼惊忽自沉。
风来生细籁,云度作微阴。
便恐桃源近,无人与共寻。假山小池连获三峰寺,桃源一路分。
池偷镜湖月,石带澳州云。
鱼队深犹见,琴声静更闻。
严幽林箐密,疑可下湘君。假中闭户终日偶得绝句雨声滴滴暮未已,苔晕重重寒更添。
知是使君初睡起,清香一线透疏帘。假中闭户终日偶得绝句老夫昔是青城客,酒肉淋漓岂本心。
还我山家本来面,数拳春笋荐孤斟。假中闭户终日偶得绝句官身常欠读书债,禄米不供沽酒资。
剩喜今朝寂无事,焚香闲看玉溪诗。坚顽小市朝行药,明灯夜读书。
虽殊带箭鹤,要是脱钩鱼。
有饭已多矣,无衣亦晏如。
坚顽君勿怪,岂失遂吾初。肩舆历湖桑堰东西过陈湾至陈让堰小市抵暮乃归堤远沙平草色匀,新晴喜得自由身。
芋羹豆饭家家乐,桑眼榆条物物春。
野店茶香迎倦客,市街犬熟傍行人。
墙头妇女更相语,认到先生折角巾。肩舆历湖桑堰东西过陈湾至陈让堰小市抵暮乃归贪看西南一面山,不知信步到陈湾。
未言散释经旬病,且要消磨半日闲。
蔬陇过寒常郁郁,鸟声迎暖已关关。
斜阳不为行人驻,十里钟来翠霭间。肩舆至湖桑埭篮舆随意出衡门,日已沉山野未昏。
小市丛祠湖上路,短垣高柳埭